b'\n_START_ARTICLE_\nIrena Milkevi\xc4\x8di\xc5\xabt\xc4\x97\n_START_SECTION_\nBiografija\n_START_PARAGRAPH_\nMok\xc4\x97si Butrimoni\xc5\xb3 vidurin\xc4\x97je mokykloje, Vilniaus J. Tallat-Kelp\xc5\xa1os muzikos technikume. Dirbo muzikos mokykloje Kai\xc5\xa1iadoryse. 1972\xc2\xa0m. baig\xc4\x97 LSSR konservatorijos Jono \xc5\xa0vedo kankli\xc5\xb3 ir dirigavimo, 1976\xc2\xa0m. Zenono Paulausko dainavimo klas\xc4\x99._NEWLINE_Nuo 1976\xc2\xa0m. LSSR operos ir baleto teatro solist\xc4\x97. 1978\xe2\x80\x931979\xc2\xa0m. sta\xc5\xbeavo Milano La Scala teatre, dainavo Piccolo Scala teatro surengtuose koncertuose Milane, Romoje, Parmoje ir kitur. Nuo 1988\xc2\xa0m. Lietuvos konservatorijos (1992\xe2\x80\x932004\xc2\xa0m. Lietuvos muzikos akademija, nuo 2004\xc2\xa0m. Lietuvos muzikos ir teatro akademija) d\xc4\x97stytoja, nuo 1998\xc2\xa0m. profesor\xc4\x97._NEWLINE_Su Lietuvos nacionaliniu operos ir baleto teatru gastroliavo Maskvos Did\xc5\xbeiajame teatre, Vokietijoje, Italijoje, Suomijoje (Savonlinnos festivalyje), Taivane. 1987\xc2\xa0m. Splito (Kroatija) tarptautiniame festivalyje atliko Aidos partij\xc4\x85 (D\xc5\xbeiuzep\xc4\x97 Verdis. Aida). Dainavo \xc4\x8cikagos lietuvi\xc5\xb3 operoje, Var\xc5\xa1uvos Did\xc5\xbeiajame teatre, Vroclavo operoje, Sankt Peterburgo Marijos teatre, Latvijos nacionalin\xc4\x97je operoje. \xc5\xa0v. Cecilijos akademijoje Romoje, Milano La Scala (1998\xc2\xa0m.), Niujorko Metropolitan Opera (1999\xc2\xa0m.). Dainavo Europos, Azijos, \xc5\xa0iaur\xc4\x97s ir Piet\xc5\xb3 Amerikos \xc5\xa1alyse.'